ش جریانی.: گؤردوم بیزیم ائودهدیر. خانننهم ده وار ایدی. آتام ماشینلا گئت-گل ائدیردی. اۇتانجاق دا کی بیزیم همیشهلیک قوْناغیمیزدیر! اؤزو صؤحبتی باشلادی. دیقّتله سؤزلرینه قۇلاق آسیردیم؛ آنجاق هردن گؤزلریم یۇمولوردو؛ یۇخودا دا یوْرغون ایدیم! سوْنرا منه بیر ایش چیخدی. اوْ دا اۆسته چیخیب آتاملا دئییب-گۆلمگه مشغول اوْلدو. من ده آشاغیدان قۇلاق آسیردیم...
ت. جریانی: سانکی حربی بیر اوْیون اوْیناییردیم (پلئی ایستئیشِن ده آرمیمن اوْیونونلارینین بیری نظریمه گلیردی؛ اوْ اوْیونون بیر مرحلهسینده یامان دایانمیش ایدیم!). داغ-داشدا ایدیم. دۆشمان سالداتلاری دا خیدمتیمیزده ایدیلر. پلی ایستئیشنین رمز کیتابینی ایشلتدیم؛ ایشلر حلّه دۆشدو! سوْنرا داغ باشیندان بیر دار یوْلدان آشاغی سۆزدوم. اؤزومو بیر ائوده تاپدیم. سوْن مرحله ایدی. بیر نفر جانیبرک آدام منه حمله ائدیردی. من ده موْبل اۆستوندن اوْنا گۆلـله آتیردیم. اسلحهلریمین چوْخو بوْشالمیش ایدی. اوْ مازالاغا دا گۆلـله اثر ائتمهییردی.
سوْنرا گؤردوم اوّل اوْلماق اۆسته ت. ایله ساواشمالییام (بیلمهدیم ساواشماق و. سایتینا نه ربطی وار ایمیش!) بیر آز اوْ ال-بۇ ال ائلهمکدن سوْنرا اوْشونون سؤزلری یادیما دۆشدو. اوّل اوْلماقدان واز گئچدیم. ایش دئییب-گۆلمگه چکدی. بیر اوْتاغا گئتدیک. جاوادلا یوْلداشیمین قوْهومو دا اوْردایدیلار! اوْتاغین تیکینتیسینده بیر آز تخته ایشلنمیش ایدی؛ بۇخار سوْناسی قوْخوسو وئریردی.
ائشیکده قاچا-قاچ دۆشدو. اوْتاقدان چیخدیم. نئچه نفر قاچیردی٬ بیری ده آتا مینیردی. سیمخاردارلارا ساری گئتدیم. بیر آسلان بیر مالا حمله ائیلهمیش ایمیش٬ بیر مالدا اوْ بیریسی مالین یاردیمینا گلیب آسلانی یارالامیش. آسلان دا یامان گۆنده ایدی٬ بیرینجی مال دا؛ آنجاق ایکینجی مال آسلانی بۇینوزلاییردی...
بؤلوملر: عشقی یوخو،
azb_Arab azb_Arab azb_Arab azb_Arab azb_Arab